CELEX: 32017D1282
Language: sk
Date: 2017-07-14 00:00:00
Title: Vykonávacie rozhodnutie Komisie (EÚ) 2017/1282 zo 14. júla 2017, ktorým sa neschvaľuje 2-metyl-1,2-benzizotiazol-3(2H)-ón ako účinná látka na použitie v biocídnych výrobkoch typu 13 (Text s významom pre EHP )

15.7.2017   
            
            
               SK
            
            
               Úradný vestník Európskej únie
            
            
               L 184/69
            
         VYKONÁVACIE ROZHODNUTIE KOMISIE (EÚ) 2017/1282
   zo 14. júla 2017,
   ktorým sa neschvaľuje 2-metyl-1,2-benzizotiazol-3(2H)-ón ako účinná látka na použitie v biocídnych výrobkoch typu 13
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 528/2012 z 22. mája 2012 o sprístupňovaní biocídnych výrobkov na trhu a ich používaní (1), a najmä na jeho článok 90 ods. 2,
   keďže:
   
               (1)
            
            
               Poľsku bola 26. novembra 2009 v súlade s článkom 11 ods. 1 smernice Európskeho parlamentu a Rady 98/8/ES (2) doručená žiadosť o zaradenie účinnej látky 2-metyl-1,2-benzizotiazol-3(2H)-ón (ES č.: neuvádza sa, CAS č.: 2527-66-4) do prílohy I k uvedenej smernici na použitie vo výrobkoch typu 13 (prostriedky na ochranu kvapalín na opracovanie kovov), ako sa opisujú v prílohe V k uvedenej smernici, čo zodpovedá výrobkom typu 13 opísaným v prílohe V k nariadeniu (EÚ) č. 528/2012.
            
         
               (2)
            
            
               Poľsko v súlade s článkom 90 ods. 2 nariadenia (EÚ) č. 528/2012 predložilo 24. marca 2016 hodnotiacu správu spolu so svojimi odporúčaniami.
            
         
               (3)
            
            
               Výbor pre biocídne výrobky s prihliadnutím na závery hodnotiaceho príslušného orgánu 16. decembra 2016 sformuloval stanovisko Európskej chemickej agentúry.
            
         
               (4)
            
            
               Z uvedeného stanoviska vyplýva, že v prípade biocídnych výrobkov používaných vo výrobkoch typu 13 obsahujúcich látku 2-metyl-1,2-benzizotiazol-3(2H)-ón nemožno očakávať, že spĺňajú požiadavky stanovené v článku 19 ods. 1 písm. b) nariadenia (EÚ) č. 528/2012. V prípade tohto typu výrobkov sa pri hodnotení scenárov v rámci posúdenia rizika pre životné prostredie zistili neprijateľné riziká.
            
         
               (5)
            
            
               Preto nie je vhodné schváliť 2-metyl-1,2-benzizotiazol-3(2H)-ón na použitie v biocídnych výrobkoch typu 13.
            
         
               (6)
            
            
               Opatrenia stanovené v tomto rozhodnutí sú v súlade so stanoviskom Stáleho výboru pre biocídne výrobky,
            
         PRIJALA TOTO ROZHODNUTIE:
   Článok 1
   Látka 2-metyl-1,2-benzizotiazol-3(2H)-ón (ES č.: neuvádza sa, CAS č.: 2527-66-4) sa neschvaľuje ako účinná látka na použitie v biocídnych výrobkoch typu 13.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      V Bruseli 14. júla 2017
      
         
            Za Komisiu
         
         
            predseda
         
         Jean-Claude JUNCKER
      
   
   
      (1)  Ú. v. EÚ L 167, 27.6.2012, s. 1.
   
      (2)  Smernica Európskeho parlamentu a Rady 98/8/ES zo 16. februára 1998 o uvádzaní biocídnych výrobkov na trh (Ú. v. ES L 123, 24.4.1998, s. 1).